Fejlfindings-tilstand

Indhold

# Genstart i fejlfindings-tilstand

I fejlfindings-tilstand begynder LibreOffice midlertidigt med en ny brugerprofil og deaktiverer hardwareacceleration. Dette hjælper til at få LibreOffice tilbage til en fungerende tilstand.

For at tilgå denne kommando...

#### Fra menulinen:

Vælg Hjælp ▸ Genstart i fejlfindings-tilstand.

#### Fra en kommandolinje

Start LibreOffice fra kommandolinjen med parameteren --safe-mode.

Start LibreOffice fra Startmenu-elementet LibreOffice (fejlfindings-tilstand)

## Hvad kan jeg gøre i fejlfindings-tilstand?

Når du er i fejlfindingstilstand, vises en dialog som tilbyder tre muligheder for genoprettelse af brugerprofilen.

### Fortsæt i fejlfindings-tilstand

Dette valg lader dig arbejde med LibreOffice som du plejer, men med en midlertidig brugerprofil. Det betyder også at alle ændringer i konfigurationen på den midlertidige brugerprofil mistes efter genstart.

### Genstart normalt

Hvis du vælger Genstart normalt ses bort fra alle ændringer, fejlfinfindings-tilstand forlades, og LibreOffice genstarter i normal-tilstand. Brug denne mulighed, hvis du kom hertil ved et uheld.

### Anvend Ændringer og Genstart

Dialogen tilbyder mange ændringer til brugerprofilen der kan hjælpe til genopretning af LibreOffice til arbejdstilstand. De bliver mere vidtgående fra toppen og ned, så du bør tage dem i rækkefølge. Dette valg gælder udvalgte ændringer

### Genopret fra sikkerhedskopi

LibreOffice gemmer backups af tidligere konfigurationer og aktiverede udvidelser. Brug dette valg for at vende tilbage til tidligere tilstande hvis dine problemer synes at komme fra nylige ændringer i konfigurationen eller udvidelser.

### Konfigurér

Du kan deaktivere alle brugerens udvidelser. Du kan også deaktivere hardwareacceleration. Slå denne indstilling til, hvis du oplever opstartsnedbrud eller visuelle fejl, da disse ofte er relateret til hardwareacceleration.

### Udvidelser

Nogle gange kan LibreOffice ikke startes på grund af blokeringer eller nedbrud i udvidelser. Dette valg tillader dig at deaktivere alle udvidelser installeret af brugeren såvel som delte og grupperede udvidelser. Afinstallering af delte og medfølgende udvidelser bør bruges med varsomhed. Det virker kun hvis du har de nødvendige systemrettigheder.

### Nulstil til fabriksindstillinger

Hvis alt andet fejler kan du nulstille din brugerprofil til fabriksindstillingerne. Den første mulighed Nulstil indstillinger og tilpasninger af brugerfladen nulstiller alle ændringer af konfiguration og brugerflade, men beholder ting som din personlige ordbog og dine skabeloner. Den anden mulighed vil nulstille hele din profil til den tilstand den var i, da du først installerede LibreOffice.

Hvis du ikke kunne løse dit problem ved at bruge fejlfindings-tilstand, så klik på Avanceret. Du finde instruktioner om, hvordan du får yderligere hjælp dér.

Hvis du ønsker at rapportere et problem med din brugerprofil, kan du klikke på Arkivér brugerprofilen og derved oprette en ZIP-fil, som kan sendes til fejlsporings-systemet for at blive undersøgt af udviklerne.

Vær opmærksom på, at uploadede brugerprofiler kan indeholde følsomme oplysninger, såsom din personlige ordbog, indstillinger og installerede udvidelser.

Støt os venligst!